JUMAL KÕNELEB
Tere taas!
Milline on sinu ettekujutus Jumalast?
Kas Ta tahab meid aidata natukene või palju?
Kas Ta suudab meid aidata väga rasketes olukordades?
Kui palju Ta ikkagi tahab ja suudab meid õnnistada?
Kas tegelikult on nii, et vahel ei suuda ka Jumal midagi?
Kui suur Jumal õieti on? See ongi peamine küsimus.
Viimati rääkisime sellest, et Issand on meie allikas. - Aamen.
On olemas allikas,
mis on sügav, värske, puhas ja ammendamatu.
Allikas, mis erineb maalima allikatest.
Maailma allikad erinevad Jumalariigi allikatest.
Maailmas me jookseme mööda koolitusi, ajame raha taga
või otsime super häid tehinguid. Püüame saada uhke töökoha.
Tahame leida rikast abikaasat,
abielluda kasvõi mõne vana ja rikka mehega.
Mõni mõtleb ehk nii.
"Kui tuleks ometi mõni selline idee, mille abiga mu elu saaks joonde!"
See võib viia varastamise ja petmiseni.
Otsitakse meeleheitlikult õndsuse allikat,
mis tooks õnne õuele.
Meil, kristlastel, on erinev allikas.
Meie elus on allikas, mis ei saa tühjaks.
Allikas, mis ei ammendu, ei kuiva ära ega saa otsa.
See ei kuku läbi, ei lähe rikki.
Meil, kristlastel, on allikas, mis tõesti ei vea alt.
Jumal ise on meie allikas. Tema ei saa otsa. Ta on lõputu.
Tal pole otsa ega äärt, Ta on mõõtmatu.
Piiblis kasutatakse eriväljendeid Jumala suuruse kohta.
Ta on mõõtmatult suur, Ta on igavene, otsatu.
Kas see võib olla tõsi?
Kui mõistame Jumala suurust lugedes Piiblist Tema kirjeldusi,
siis võime näha hoopis teisiti, mis on Jumalale võimalik.
Kui Jumal tõesti on igavene ja otsatu ning elab meis;
kui Ta on meie elu keskpunkt,
siis ei piira meid samad asjad, mis piiraksid meid ilma Jumalata.
Piibel on täis selliseid jutustusi, mis julgustavad meid nägema,
et kui maailmas tuleb piir ette ja meil pole mingit väljapääsu,
siis Jumal on ikka sama.
Jätkuvalt piiritu, ikka igavene ja otsatu.
Ikka sama allikas, mis pulbitseb.
Psalmis 103:11 on kirjutatud:
"Sest otsekui taevas on maast kõrgemal..."
Kui kõrgel on taevas maast? Kas seda saab mõõta meetrites? - Ei.
Kas seda saab kilomeetrites mõõta? Kuidas seda mõõdetakse?
Kus on taeva algus?
Teame, et seda ei saa mõõta.
"Nõnda on tema heldus võimas nende vastu, kes teda kardavad."
Tema heldus meie vastu on nii kõrge nagu taevas maast.
"Nii kaugel, kui ida on läänest." Kui kaugel on ida läänest?
Kust algab ida ja kust lääs?
Nii kaugele saadab Ta meist meie üleastumised.
Nii kaugel, kui ida läänest. See on taas mõõtmatuse väljendus.
Issanda kohta öeldakse, et Tema on igavene Jumal.
Jesaja 40:28
"Kas sa ei tea? Kas sa ei ole kuulnud?
Igavene Jumal, Issand, on maailma äärte Looja."
"Tema ei väsi ega tüdi."
Jumalal pole algust ega lõppu.
Mõtle maailma kõiksusele - Tema on kõik selle loonud!
Me ei või Tema suurust isegi mõista!
Mirjardite galaktikate ja tohutu avakosmose taga on Jumal,
kes on kõigest sellest suurem.
Nägin kord filmi, mille kosmosesond oli filminud.
Seal oli pilt maakerast miljonite kilomeetrite kauguselt.
Maakera oli nagu tolmukübe keset tohutu suurt pimedust.
Pisike täpp ainult. Meie maakera.
Maakera kuulub Linnutee galaktikasse,
mis on mõõtmatult suur. Seal on tuhandeid tähti.
Ja galaktikaid on veel rohkem.
Kuidas võiks siis mõelda, et Talle oleks mõni asi liig raske?
Või liiga suur.
Räägime seda, sest ka meie oleme olnud võimatutes olukordades.
Oleme võidelnud olukordade vastu, mis näivad enese alla matvat.
On olnud maksmata arvete virnu ja mida iganes muid probleeme.
Ometi on Jumal alati olnud neist kõikidest suurem.
Psalm 93:2
"Sinu aujärg on kinnitatud muistsest ajast,
igavikust oled sina."
Kui pikk on igavik?
Kui kaua Ta on olemas olnud? Kui kaua Ta veel kavatseb olla?
Psalm 16:11
"Sina annad mulle teada elu teeraja; rõõmu on rohkesti su palge ees,
meeldivaid asju on su paremas käes alatiseks."
Rõõmu rohkesti ja meeldivaid asju alatiseks.
Psalm 45:7
"Su aujärg, Jumal, on ikka ja igavesti."
Igavesti! Ta ei lõppe ühel heal päeval ära!
Tema heldus ja rõõm ei saa ühel päeval otsa.
Järgmiseks loen 1 Ajaraamatust 16:34
"Tänage Issandat, sest tema on hea, sest tema heldus kestab igavesti!"
Tema heldus on pikem, kui meie elu siin maa peal.
See on igavene.
Psalm 111:5
"Ta annab toidust neile, kes teda kardavad,
ta peab igavesti meeles oma lepingut."
Me tegime temaga lepingu, kui võtsime Jeesuse vastu.
Kui oled võtnud Jeesuse oma ellu, on sul leping, mis kestab igavesti.
Su üle on heldus, mis kestab igavesti.
Mitte vaid seni, kuni olen tubli või teen midagi.
Tema heldus ei kesta lihtsalt mõned korrad.
Ta peab meeles oma lepingut.
Kas Ta annab rooga neile, kes Teda kardavad
ja hoolitseb minu eest kolm korda?
Ei! Ta peab lepingut meeles igavesti!
Kuigi ka meil on olnud raske ja on tulnud ette võitlusi,
siiski kunagi pole puudunud leib laualt - Aamen.
Meie lapsed pole kunagi pidanud näljas olema. Halleluuja!
Psalm 117:2
"Sest võimsaks on saanud tema heldus meie üle
ja Issanda ustavus kestab igavesti."
Ta on ka igavesti ustav.
"Igavesti, Issand, jääb püsima sinu sõna taevas."
Neid igaviku kohta käivaid kirjakohti on päris palju.
Kiri Heebrealastele 13:8
"Jeesus Kristus on seesama eile ja täna ja igavesti!"
Seda on vägev teada!
Luuka evangeelium 1:33
"Ja ta valitseb kuningana Jaakobi soo üle igavesti
ning tema valitsusele ei tule lõppu.”
See on tõesti julgustav.
Kui kuulud Jeesusele, siis kuulud teise kuningriiki.
Kuulud Jumala riiki.
Piibel räägib, et meid on tõmmatud välja pimeduse riigist
ja asetatud juba praegu Jumala armsa Poja kuningriiki.
Piibel ei räägi sinna siirdumisest peale surma ja Taevasse jõudmist.
Me ei pääse alles siis Tema kuningriiki.
Me oleme juba praegu Tema kuningriigis.
See kuningriik, kus sa praegu oled Jeesusesse uskudes,
see ei saa otsa.
Selle varud, võimalused, jõuvaru ja imeline eluallikas
ei lõppe ega jää tühjaks.
Kui mõistad seda,
võid sirutada oma usu ja ettekujutusvõime
olukordadest kaugemale.
Jumala Sõna lubab, et elad teises kuningriigis.
See annab sulle võimaluse näha, et sinu elu on piiritu.
Jumala võimalused on ju piiritud.
Halleluuja!
Eriti praeguses olukorras Soomes, Euroopas ja maailmas
vajame tõesti julgustust,
et on olemas võimalusi!
Sa võid tõusta ja teha midagi, võid ette võtta ja õnnestuda.
Sinuga koos on keegi, kellel ei ole limiiti.
Tal ei ole piiri, millest enam edasi ei pääse.
Ilmutusraamat 1:8
Mina olen A ja O” ütleb Issand Jumal."
Mina olen Alfa ja Omega. Mina olen algus ja ots.
Tema on kõige algus ja Tema on ka kõige lõpp.
Igavik. Algus ja lõpp.
Kes on ja kes oli ja kes tuleb, Kõigeväeline.”
Kui oleme Temas, oleme alguses, lõpus ja igavikus.
Oleme Kõigeväelises. See on nii võimas!
Piibel on täis jutustusi inimestest,
kes on olnud väga rasketes olukordades.
Keset näljahädasid, keset sõda. Keset suuri raskusi.
Need pole kirja pandud selleks,
et loeksime, kuidas Jumal toimis omal ajal.
Nee on kirjutatud meile julgustuseks.
Näitamaks meile, et piirid,
mida inimesed kogesid oma jõu, olukordade ja võimaluste osas,
kui nad pöördusid Jumala poole,
leidsid nad Jumala, kes on kõigest sellest ülalpool.
Paljudel meist on vaja seda kuulda,
et meil on Jumal, kes on olukordadest kõrgemal.
Meie Jumalale pole takistuseks maailmas eksisteerivad piirid.
Talle pole ükski haigus ravimatu,
Talle pole ükski majanduslik olukord lootusetu.
Ükski inimsuhete probleem pole Tema jaoks võimatu.
Sellist julgustust vajame me kõik.
Seetõttu on need jutustused Piiblisse kirja pandud.
Seal on neid palju.
Teine kiri Korintlastele 4:16 "Seepärast me ei tüdi."
Kui loeme ja uurime neid asju, peame meeles, kui suur on Jumal.
See, kui suur Issand on meiega, annab meile jõudu mitte tüdida.
"Seepärast me ei tüdi, vaid, kuigi meie väline inimene kulub,
uueneb seesmine inimene ometi päev-päevalt."
Mina märkan küll siin seda, kuidas sisemine inimene uueneb.
"Sest see praeguse hetke kerge ahistus
saavutab meile määratult suure igavese au,
meile, kes me ei pea silmas nähtavat, vaid nähtamatut,
sest nähtav on mööduv, nähtamatu aga igavene."
Halleluuja!
Jumala mõtted ja asjad on igavesed.
Need on mõõtmatud, neil pole algust ega lõppu.
See on väga julgustav kirjakoht.
Seal tuleb esile see,
et füüsiliste meeltega ei saa Jumalariiki kogeda,
vaid see on piiritu.
Me ei vaata nähtavat.
Argielus hirmutavad meid just silmaga nähtavad asjad.
Need seavad meile piirid. Vaatame omi oskusi ja võimeid.
Vaatame oma majanduslikku olukorda või tervislikku seisundit.
Näeme, et me ei tule toime, me ei suuda ega oska.
Seetõttu saamegi toetuda Jumalale.
Jumal ei kavandanud sind ja mind üksinda hakkama saamiseks.
Me ei peagi ilma Jumalata hakkama saama.
Maailm ütleb seda küll.
Julgustab ja tõstab pjedestaalile neid,
kes kõigega ise hakkama saavad, kes ise toime tulevad ja oskavad.
Meie tohime olla Jumala lapsed ja tohime Teda vajada.
Teda rõõmustab see, et Ta saab olla meie allikaks.
Tema jaoks pole maised piirid mingiks takistuseks.
Selle kohta on imeline lugu Vanas Testamendis.
Eelija ajal oli Iisraelis põud. Vihma ei olnud kaua sadanud.
Issand ütles Eelijale: "Mine Sareptasse lesknaise juurde!"
Eelija läks. Lesknaine tuli vastu ja Eelija palus temalt süüa.
Lesk vastas, et tal on ainult viimane õlitilk ja viimane jahu
ning ta oli mõelnud teha endale ja pojale veel enne surma süüa.
Eelija aga palus teha esmalt talle väikese kakukese ja siis endale.
Esimene Kuningate raamat 17:16 näeme, mis juhtus,
kui lesknaine nii tegi.
"Jahu ei lõppenud vakast ja õli ei vähenenud kruusist
Issanda sõna peale, nagu ta Eelija läbi oli öelnud."
Kui lesknaine uskus Jumalasse, siis sündis, et jahu ei saanud otsa
ja õli ei lõppenud kruusist. Polnud jällegi mingit limiiti.
Halleluuja!
Teine lugu on Eliisa ajast.
Ühe prohvetijüngri naine oli hädas. Tal oli palju võlgasid.
Eliisa käskis tal laenata külas kõigilt naabreilt kannusid.
Piisavalt palju tühje nõusid.
"Siis mine ja sule uks enese ja oma poegade järelt
ja vala kõigisse neisse astjaisse; ja mis saab täis, pane kõrvale!”
Sul on vaid tilk õli. Laena kõigilt naabritelt nõusid.
Lesknaine kindlasti imestas seda, sest tal polnud ju nii palju õli.
Ta laenas siiski päris mitu nõud. Ta hakkas õli valama.
Valas ja valas. Aina järgmisesse ja järgmisesse kannu.
Õli lõppes alles siis, kui nõud said otsa.
Issand oleks lasknud õli tulla lõputult.
Polnud mingit õli limiiti.
Issand ei öelnud:
"Annan sulle kolm liitrit õli. Püüa sellega toime tulla."
Õli tuli nii palju, kui lesknaine vastu võtta suutis.
Nii palju, kui ta julges nõusid tuua.
See oli limiidiks, mis dikteeris õli koguse.
Jumal ei asetanud mingit limiiti.
Mind innustab just see!
Piiblit lugedes me ei leia Jumalat, kes vaevu täidab meie vajadused.
Ainult nii, et tuleme ots otsaga kokku.
Paljudel meil on siiski selline ettekujutus Jumalast.
Temalt ei tihka midagi paluda ja tuleb vähesega toime tulla.
Näeme Piiblis lugu loo järel, milline on Jumal tegelikult.
Tõde leidub Jumala Sõnas, mitte meie kogemustes.
Peame juurduma sellesse, mida Jumala Sõna ütleb,
mitte sellesse, mida ise mõtelme või tunneme
või kuuleme teiste elude kohta.
Piiblis kirjutatu on tõde.
Näeme Jumalat, kes on ülikülluse Jumal.
Tema nimi on El Shaddai.
Ta täidab inimeste vajadused nii, et see voolab üle.
Me näeme seda ka ühes teises loos. Sa rääkisid esmalt kruusidest.
Teine lugu on 4 Moosese raamatus.
Rahvas nurises ja tahtis liha.
4 Moosese raamatus 11:14 hakkab ka Mooses kurtma:
"Ei jaksa mina üksi kanda kogu seda rahvast,
sest see on mulle liiga raske.
Kui sa tahad mind kohelda nõnda, siis parem tapa mind,
kui ma leian armu su silmis, et ma ei näeks oma viletsust!”
Mooses ütleb: "Ma ei talu seda enam!
Rahvas nõuab minult liha - mida ma peaksin tegema?
Ma ei saa neid kuidagi aidata!
Ma ei saa seda korda ajada! See kõik käib mul üle jõu!"
Sa võid samuti kogeda, et sul on liiga suur probleem.
Mis iganes väljakutse seisab sul elus ees.
Saad teha nagu Mooses - võid pöörduda Jumala poole.
Mida Jumal vastas? Loen salmist 18 alates.
"Aga rahvale ütle:
Pühitsege endid homseks, siis te saate liha süüa,
sest te olete nutnud Issanda kõrva ees, öeldes:
Kes annaks meile liha süüa? Egiptuses oli meil ju hea olla!"
Nad vist unustasid, et elasid seal orjadena.
"Issand annab teile nüüd liha süüa.
Te ei söö seda mitte üks päev, ka mitte kaks päeva,
viis päeva, kümme päeva ega kakskümmend päeva,
vaid terve kuu."
Issand lasi tulla linde nii palju, et neil oli seda üleliiagi.
Selline on meie Jumal.
Kristlikku kooli ehitades, oli meil eelmisel kevadel ka nii.
Mõtlesin kevadel, kuidas küll järgmisel sügisel toime tuleme?
Vajame mitut õpetajat
vanematesse klassidesse ja algklassidesse
ja vajadused olid üle mõistuse suured.
Pöördusime Jumala poole võimatuna näivas olukorras.
Õppeaasta alguseks oli meil töötajaid rohkemgi kui tarvis.
Imelised inimesed, suurepärased õpetajad.
Iga aine jaoks oma õpetaja. See on uskumatu lugu!
Üks matemaatika õpetaja ütles, et see ongi tema kutsumus:
"Ma armastan matemaatikat!"
Ka selliseid inimesi on olemas, kes armastavad matemaatikat.
Selline ongi meie Jumal!
Uues Testamendis on samasuguseid lugusid.
Jeesuse tegi veest veini
ja toitis inimesi viie leiva ja kahe kalaga.
Kaksteist korvitäit jäi üle kord ja neliteist korvitäit teine kord.
Jeesus tegi asju limiidivabalt. Tal polnud limiiti peale pandud.
"Ma õnnistan sind nüüd nii palju! Püüa sellega siis hakkama saada!"
Polnud mingit limiiti!
Kui Peetrus läks kalale ja ei saanud mingit saaki,
siis Jeesus ütles: "Heida võrgud teisele poole paati!"
Peetrus sai nii palju kala, et võrgud rebenesid.
Ta pidi teisi appi kutsuma, et saaks kõik kalad kaldale tuua.
Jällegi polnud mingit limiiti. Ta ei anna mõõdu järgi.
Jeesus tuli meile näitama, milline Jumal on.
Näeme, nagu Joy ütles, nii Uues Testamendis kui ka Vanas,
ülikülluse Jumalat.
Kaksteist korvitäit jäi üle.
Matteuse evangeeliumis 16:7 näeme, et jüngrid olid täpselt nagu meie -
nad unustasid, et Jumal on meie allikas
ja Talle on kõik võimalik.
Kui läheme Tema teele ja järgime Teda,
siis Tema tõesti hoolitseb meie vajaduste eest.
Ta pole selline Jumal, kes kutsub meid midagi tegema
ja siis ütleb: "Püüa nüüd ise hakkama saada!"
Mõned inimesed mõtlevad mõnikord nii.
Matteuse evangeelium 16:7 "Ent nemad arutlesid endamisi:
See ongi see, et me ei võtnud leiba kaasa!”
Nad on paadiga järvel, kui meenub, et nad polegi toitu kaasa võtnud.
Toidukraam jäi kaldale!
Aga Jeesus ütleb seda märgates:
Mis te arutlete endamisi, te nõdrausulised,
et teil ei ole leiba?!
Kas te ikka veel ei mõista?
Kas teil ei ole meeles need viis leiba viiele tuhandele
ja mitu korvitäit te saite?
Ja need seitse leiba neljale tuhandele ja mitu korvitäit te saite?"
Teisiti öeldes: "Ma hoolitsen teie eest ka nüüd!"
"12 korvitäit jäi viimati üle. Küllap ma oskan seda asja ajada!"
Luuka evangeelium 6:38 "Andke, ja teile antakse -
hea, tihedaks vajutatud, raputatud, kuhjaga mõõt antakse teie rüppe,
sest selle mõõduga, millega teie mõõdate,
mõõdetakse teile tagasi.”
Jälle ütleb Ta, et seda piiri ei sea Tema.
Rohkem sõltub see meie suhtumisest ja andmisest.
Hea, tihedaks vajutatud, raputatud, kuhjaga mõõt antakse teie rüppe.
Loen veel Johannese evangeelium 3:34
"See, kelle Jumal on läkitanud, räägib Jumala sõnu;
Jumal ei anna ju Vaimu mõõdu järgi."
Teine kiri Korintlastele 9:8 ütleb veel nii:
"Jumal on vägev andma teile kogu armu rikkalikult,
et teil ikka oleks kõike küllaldaselt
ning et te oleksite rikkad iga teo tarvis."
Halleluuja! Milline Jumal! Palvetame.
Tänu, Jumal, et oled võimas muutmaks meie kõiki elu olukordi.
Issand, Sa näed raskusi ja väljakutseid,
mille ette see maailm meid seab.
Tänan, et Sina oled suurem, kui kõik need mured.
Tänu, et oled just nüüd vägev andma meile rikkalikult kõike armu,
et meil kõigil oleks rikkalikult kõike head kõigile jagamiseks.
Tänu, Issand, et Sina oled nendest olukordadest suurem.
Kuulutame Sinu õnnistust kõikidele vaatajatele ja meile.
Murdugu takistused Jeesuse nimel! Tulgu Su õnnistus ja vabastav vägi!
Tänu, Issand, et oled allikas meie kõikide elude jaoks.
Ükski olukord ei ole Sulle võimatu.
Tänu, Issand, et oled El Shaddai -
ülikülluslikkuse Jumal meie kõikide elude jaoks.
Halleluuja! Imeline! Meil on nii võimas Jumal!
Meenuvad Taaveti sõnad: "Minu karikas on pilgeni täis!"
Kui Jumal valab karika täis, siis see lausa voolab üle.
- Aamen.
Temal on kõike piisavalt.
Selline on meie Jumal.
Tahame teid, vaatajad, taas Joyga tänada ja ka julgustada:
Jumal tõesti kuuleb te palveid!
Ka meile võib saata eestpalvesoove.
Palvetame kõikide vaatajate eest ja TV7 eest igal päeval.
Kui soovid rohkem teada meie töö kohta,
võid külastada meie kodulehekülge: www.kristillinenkoulu.org
Seal on ka infot, milliseid kogudusi me külastame,
kui soovid meid sel sügisel isiklikult kohata.
Kodulehelt saab seda vaadata.
Kui soovid toetada TV7 Eesti tööd,
võid helistades numbrile 900 1777 annetades sellega 7 eurot.
See on lihtne viis mobiilselt või telefonitoru tõstes annetada.
Võid kasutada ka kontonumbreid, mis on peagi ekraanil näha.
Ole õnnistatud ja tea,
et igavene, piiritu ja võimas Jumal elab sinus
ja Talle on kõik võimalik! Lihtsalt usalda Teda!
Aamen.
TV7 annetustelefon 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin